JERUUSALEMMA UUDISED
Eetris on Jeruusalemma Uudiste erisaade ja Pekka Sartola. Tere!
Eelmises osas liikusime koguduse ülesvõtmise ajal
ja Taanieli viimase aastanädala keskapaiga kandis.
Sama ajaga on seotud
ka üks tulevase kristlaskonna olulisemaid debatte
ja meeleheidet tekitanud kirjeldusi.
See on seotud täpselt ahistusaja keskpaiga
ja järgneva suure viletsuse ajaga ning see saab olema üks suuri
kristlaskonda, maailma ja igavikku puudutavaid otsustusfaktoreid.
Küsimus on kuulsas metsalise märgis. Mis see on ja mis see EI ole?
Kas see on vaid fantaasia, sümbol?
Kas seda tuleb tõlgendada allegooriliselt?
Kas see on üldse võimalik?
Või on see vaid jõuline kõnekäänd ja nii edasi?
Vaatame, mida Piibel ütleb:
Ilmutuse 13:1-3. "Ma nägin merest üles tulevat metsalist,
kellel oli seitse pead ja kümme sarve, ning ta sarvede peal kümme peaehet,
ning ta peade peal olid jumalateotuse nimed.
Ja metsaline, keda ma nägin, oli pantri sarnane
ning ta jalad olid otsekui karul ning ta suu oli nagu lõvi suu.
Lohe andis temale oma väe ja oma trooni ja suure meelevalla."
Kirjeldused seitsmest peast, kümnest sarvest ja kümnest kroonist
kattuvad Taanieli 7. peatüki prohveteeringutega.
Sama kirjeldus kordub Ilmutusraamatus ka hiljem.
Need kirjeldavad antikristuse võimuletulekut
Euroopa tulevase liitriigi etteotsa nö Rooma statuudi põhjal.
See saab oma väe ja võimu lohelt,
keda keegi ei pea kindlasti ekslikult kellekski muuks kui hingevaenlaseks,
sest tal on maailmas suur võim, kui mitte kogu võim.
Metsaline tõusvat merest -
mille all Piibel peab tihti silmas rahvaste rohkust.
Ilmutuse 13:11-12. "Ma nägin maast üles tulevat teist metsalist,
sel oli kaks sarve otsekui tallel ning ta rääkis nagu lohe.
Ta tegi kõik esimese metsalise meelevallaga tema ees
ning ta tegi, et ilmamaa ja need, kes seal elavad,
kummardaksid esimest metsalist, kelle surmahaav oli paranenud."
Nüüd see teine metsaline, teine täpselt samasugune,
tõuseb maast, mis peaaegu alati tähendab Iisraeli.
Nii ka antud juhul.
Antikristus, tulevase Euroopa liitriigi juhina
saab adjutandiks valeprohveti,
kes on ilmselt juut ja kes meenutab eksitavalt Kristust, Talle.
Ilmutuse 13:13-14. "Ja ta tegi suuri tunnustähti,
nõnda et ta lasi ka tule taevast maa peale maha tulla inimeste silme ees,
ning ta eksitas ilmamaa elanikke tunnustähtedega,
mis talle oli antud teha metsalise ees,
käskides ilmamaa elanikke teha kuju metsalisele,
kellel oli mõõgahaav ning kes oli tõusnud ellu."
Tasub tähele panna, et too valeprohvet eksitab inimesi.
Paulus kirjutab samast lõpuajast
ja antikristuse ilmnemist puudutavast 2. Tessalooniklaste 2:11 -
"Ja seepärast saadabki Jumal neile (uskmatutele maailma inimestele)
eksitava jõu, et nad hakkaksid uskuma valet."
Ilmutuse 13:15-17.
"Talle anti meelevald anda vaimu metsalise kujule,
et ka metsalise kuju räägiks
ja teeks, et tapetaks igaüks, kes ei kummarda metsalise kuju.
Ja ta tegi, et kõik - pisikesed ja suured, rikkad ja vaesed,
vabad ja orjad - võtaksid endale märgi oma paremale käele või oma otsaette,
ning et keegi muu ei tohiks osta ega müüa kui vaid see,
kellel on märk, kas metsalise nimi või tema nime arv.
Üks väga tähtis seik. Kui teksti hoolikalt uurime,
siis märkame, et see valeprohvet sunnib uskmatuid maailma inimesi
antikristusele kuju tegema.
See on miski, mille inimesed teevad kas õhutatuna või eksituse tulemusel.
Seda ei tee metsaline või valeprohvet,
vaid inimesed ise teevad kuju,
kummardavad seda ja võtavad märgi.
Ilmutuse 13:18 - "Siin olgu tarkust!
Kellel on mõistust, see arvutagu välja metsalise arv,
sest see on inimese arv, ja tema arv on kuussada kuuskümmend kuus."
Mõningaid selgitusi.
Tulevast antikristust tutvustades
kasutab apostel Johannes tema kohta nime metselajas,
metsaline, julm, ebainimlik.
Tal on kaks sarve nagu tallel, kuid hääl nagu lohel, hingevaenlasel.
Nüüd on tähtis jälgida sündmuste järjekorda ja ahelat.
Meie tõlkeid vaevab vahel mõni hiljem kirjutatud salm
ja peatükkideks jagamine, mida algtekstides ei esine.
Selle heaks näiteks on Ilmutuse 13. peatüki 17. salm.
Seal pole algtekstides koolonit sõna 'märk' järel,
nagu mõnedes tõlgetes näeb, mis loob tervikust mulje,
et metsalise nimi või selle nime arv ongi märk, mida mõeldakse.
Kreekakeelne algtekst ütleb,
et "keegi ei saa osta või müüa peale nende, kel on märk,
või metsalise nimi või tema nime arv."
Seega kolm erinevat alternatiivi.
Mis tahes sel ajal eksisteeriv võimalik viis isikut tunnistada
ja luua talle võimalus ühiskonnakõlbulikku elu elada.
Antikristuse isiku või tema kuju kummardamise tagajärjel
võetakse mingi märk või tunnus,
metsalise nimi või tunnus otsaette või käele,
või metsalise nime arv samadesse kohtadesse.
Võimalusi on seega kolm - märk, nimi või arv.
Oluline on, et esmalt tuleb kummardada - ehk alistuda
ja aktsepteerida mingit süsteemi, mis on piiblivastane
ja pühenduda sellele kogu olemusega
ning alles siis võetakse vabatahtlikult tunnused,
mis annavad tuvastatavuse ja kõlblikkuse ühiskonnaeluks.
Mis siis on see kuulus metsalise märk,
mida nii kardetakse kui vihatakse?
Arvu on püütud siduda keiser Nero, Hitleri, Stalini,
Euroopa Keskpanga arvuti ja isegi internetiga.
Üks parimaid kandidaate on olnud siiski Rooma paavsti institutsioon,
kelle tiaaral ehk laubakaunistusel on sõnad "Vicarivs Filii Dei" -
Jumala Poja asemik.
Ka selle numbriliseks vasteks saadakse gemaatria abil 666,
kuid see ei vasta piibellikku hinnangu alusele.
Piibel ütleb selgelt, et metsaline ehk antikristus on isik
ja temaga seotud arv 666 on samuti inimesega seotud arv.
Selle vastandiks on Kolmainu Jumala arv 777.
Antud kontekstis on vastamisi inimese arv ja Jumala arv.
Seega kujutab arv iseenesest ka inimese igavesi katseid
teha endale mingi nähtav kuju või süsteem,
millega asendatakse nähtamatu Jumal.
Tema, kelle kohta Piibel räägib,
et Jumal oli Kristuses ja lepitas endaga maailma (2. Korintlaste 5:19).
Märk, mis kunagi võetakse, on vaid kõige selle tagajärg.
See pole praeguse koguduse probleem.
Seda hakatakse jagama alles pärast ülesvõtmist,
suure viletsuse keskpaiga järel ja kindlasti alles siis.
See pole ka pangakaart, televiisor ega mingi digitaalne vaktsiin.
Sedagi arvamust on koroonaviiruse kontekstis esinenud.
Selle peamine mõte ja eesmärk
on asendada teadlikkus ühestainsast universumi Loojast
ja Tema tahtest inimkätega tehtud ja sellega seotud märgistusega.
Eesmärgiks on seega mööduda Jumala ilmutusest ja tahtest
inimese taevase seotuse kohta millegi muuga,
mis on meie hingevaenlase siht ja eesmärk.
See pole veel kõik metsalise ja tema märgi, kuju ja nime kohta.
Kuigi kõik toimub kindlasti Jumala loal, ei tähenda see,
et Jumal aktsepteerib kõike, mida Ta sündida laseb.
Ilmutuse 14:9-11: "Veel kolmas ingel järgnes neile, hüüdes suure häälega:
'Kui keegi kummardab metsalist ja tema kuju
ning võtab tema märgi oma otsaette või oma käe peale,
siis ta saab juua Jumala raevu viina,
mis lahjendamata on valatud tema vihakarikasse,
ning teda piinatakse tules ja väävlis pühade inglite ees ja Talle ees.
Ja nende piinasuits tõuseb üles igavesest ajast igavesti;
ja neil, kes kummardavad metsalist ja tema kuju,
ei ole hingamist päeval ega ööl,
ei ühelgi, kes võtab endale ta nime märgi."
Jumal on ilmutanud, et Ta ei jaga oma au kellegagi -
ei inimese, kuju ega mingi tehtu või looduga.
Nagu teame Piiblist hingevaenlase igavest soovi
matkida Jumala tegusid ja katseid end Tema sarnaseks teha,
siis mõistame ka tema katseid
eksitada ja saata nii hukatusse nii palju inimesi kui võimalik.
Tasub teadvustada,
et antikristus on asunud sel ajal Jeruusalemma templisse
ja kuulutanud end Jumalaks,
nii et samas nõuab ta endale ja enda kaudu hingevaenlasele
ka üksnes Jumalale kuuluvat au ja kummardamist.
See on tänaseks kõik. Järgmises, viimases osas,
süveneme tulevase Googi sõja sündmustesse.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee